user
Ujabule sisi ngoba uvakashelwe umngani wakho izolo?
Akukho kujabula engibe nakho Thabi. Ingani abantu basuke
bangikhumbuze indaba endala. Kodwa-ke umngani wami uzamile izolo.
Kufanele ngibone uhleka kucishe kuvela elomhlathi impela.
Vele uGugu unamahlaya. Angakuhlekisa ngisho ucashile.
Ngethemba ukuthi akashongo ukuthi hamba lapha ekhaya. Uma esho
njalo, ngitshele ngiqale ukumzonda manje nje.
Cha akashongo ukuthi angihambe. (Ambukisise) Into enhle naye kodwa
ungiphile iseluleko esincane.
Besithini leso seluleko sisi. Yena uGugu akayiboni le ndaba yakho
noDumisani.
Uhlupha ngoba awuzwa wena. UDumisani usemncane kabi Thabi.
Okwesibili nami angikwazi ukuwezela uthando lomunye umuntu
komunye.
Ngiyayizwa le nto oyishoyo sisi. Into nje engiphethe kabi ukuzwa ukuthi
ungase usishiye lapha ekhaya. Lokho kungangiphatha kabi ngize
ngiyofa.
Noma ngihambile phela ngingabuye ngifike nje nginivakashele.
Kodwa umama yena uthini?
Mayelana nani?
Ngayo phela le ndaba.
Cha abakasho lutho abadala.
Ngiyakuhlebela nje sisi. Ngibezwile mina bethi kufanele ungahambi.
Baze bagcizelela impela ukuthi uma uthi ucela ukuya ekhaya ngeke
bavume.
Kulezi zinsuku Thabi kukhulunywa indaba yamalungelo. Nami-ke
ngibona ukuthi yilungelo lami ukuba ngibuyele ekhaya uma engasekho
engangize ngaye lapha.

1. Le ndawo okwenzeka kuyo lo mdlalo inomlando wesiko lokungenwa. Sekela
lesi sitatimende ngephuzu ELILODWA.
assistant
phuzu ELILODWA kwalandelayo:
• UMaNzuza watshela uThenjiwe ukuthi unolwazi ngaleli siko.
• Lalilandelwa emizini eminingi endaweni.
• Abantu abaningi endaweni babelazi leli siko njengoMondise.